LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2008 M. RUGSĖJO 11 D. ĮSAKYMO NR. 3D-499 „DĖL TAUTINIO PAVELDO PRODUKTŲ, TRADICINIŲ AMATŲ NEFORMALIOJO MOKYMO PROGRAMŲ SERTIFIKAVIMO IR TRADICINIŲ AMATŲ MEISTRŲ ATESTAVIMO EKSPERTŲ KOMISIJOS SUDARYMO IR JOS DARBO TVARKOS APRAŠO PATVIRTINIMO“ PAKEITIMO

2024 m. rugsėjo 9 d. Nr. 3D-633

Vilnius

P a k e i č i u Lietuvos Respublikos žemės ūkio ministro 2008 m. rugsėjo 11 d. įsakymą Nr. 3D-499 „Dėl Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos sudarymo ir jos darbo tvarkos aprašo patvirtinimo“:

1. Pakeičiu 1 punktą ir jį išdėstau taip:

„1. Sudarau Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisiją:

Ilona Javičienė – Lietuvos Respublikos žemės ūkio ministerijos Europos Sąjungos reikalų ir paramos politikos departamento Programos LEADER ir kaimo plėtros skyriaus vedėja, komisijos pirmininkė;

Daiva Belevičienė – Lietuvos Respublikos žemės ūkio ministerijos Europos Sąjungos reikalų ir paramos politikos departamento Programos LEADER ir kaimo plėtros skyriaus patarėja, komisijos pirmininko pavaduotoja;

Valdas Labanauskas – Žemės ūkio agentūros prie Žemės ūkio ministerijos Akreditavimo skyriaus vyriausiasis specialistas, komisijos sekretorius (jo nesant – Žemės ūkio agentūros prie Žemės ūkio ministerijos Akreditavimo skyriaus vyriausioji specialistė Snaiguolė Bezarienė), be balso teisės;

Renata Banienė – Lietuvos etnografijos muziejaus Parodų ir ekspozicijų skyriaus vedėja;

Kostas Bauža – Lietuvos Respublikos žemės ūkio ministerijos Teisėkūros ir atstovavimo skyriaus vyriausiasis specialistas (jo nesant – Lietuvos Respublikos žemės ūkio ministerijos Teisėkūros ir atstovavimo skyriaus vyriausiasis specialistas Laimonas Žemaitis);

Dr. Loreta Bašinskienė – Kauno technologijos universiteto Cheminės technologijos fakulteto Maisto mokslo ir technologijos katedros docentė;

Lina Bukauskienė – Lietuvos nacionalinio muziejaus Etninės kultūros ir antropologijos rinkinių skyriaus vyresnioji muziejininkė;

Dr. Darius Daukšas – Lietuvos istorijos instituto Etnologijos ir antropologijos skyriaus mokslo darbuotojas;

Irena Kezienė – Lietuvos Respublikos kultūros ministerijos Kultūros paveldo politikos grupės vyriausioji specialistė;

Elena Kiškienė – Valstybinės maisto ir veterinarijos tarnybos Paslaugų departamento Centralizuoto leidimų išdavimo skyriaus vyriausioji valstybinė veterinarijos gydytoja;

Inga Kriščiūnienė – Lietuvos nacionalinio kultūros centro direktoriaus pavaduotoja regionų kultūros veikloms;

Alma Mirinienė – Lietuvos neformaliojo švietimo agentūros Gebėjimų ugdymo skyriaus renginių koordinatorė;

Eglė Neniškienė – Lietuvos Respublikos žemės ūkio ministerijos Europos Sąjungos reikalų ir paramos politikos departamento Programos LEADER ir kaimo plėtros skyriaus vyriausioji specialistė;

Rasma Noreikytė – Lietuvos etnografijos muziejaus Rinkodaros skyriaus vedėja, kultūros projektų vadovė;

Edita Prelgauskienė – Lietuvos nacionalinio muziejaus Etninės kultūros ir antropologijos rinkinių skyriaus vyresnioji muziejininkė;

Justas Rimavičius – Lietuvos etnografijos muziejaus Parodų ir ekspozicijų skyriaus vyresnysis muziejininkas;

Dr. Darius Ryliškis – Vilniaus universiteto Botanikos sodo Augalų kolekcijų skyriaus vadovas;

Jonas Rudzinskas – Lietuvos tautodailininkų sąjungos pirmininkas;

Dr. Irma Šidiškienė – Lietuvos istorijos instituto Etnologijos ir antropologijos skyriaus mokslo darbuotoja;

Dr. Vytautas Tumėnas – Lietuvos istorijos instituto Etnologijos ir antropologijos skyriaus mokslo darbuotojas.”

2. Pakeičiu nurodytu įsakymu patvirtintą Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos darbo tvarkos aprašą ir 10.2 papunktį išdėstau taip:

„10.2. organizuoja komisijos posėdžius ir ne vėliau kaip prieš 3 darbo dienas iki posėdžio pradžios tinklalapyje www.zua.lt esančioje Paveldo bibliotekoje paskelbia komisijos nariams skirtą posėdžio medžiagą.“

Žemės ūkio ministras	Kazys Starkevičius